AlexejDobrolubov/national_council_slovak_2010 huggingface dataset:
35. schôdza NR SR - 10.deň - B. popoludní
Dátum: 2025-06-11
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

Ďakujem pekne, no, pán kolega, vypočul som si vaše vystúpenie a hodnotím to tak, že bolo tam veľmi málo faktov a veľmi veľa osobných osočovaní a posmeškov. Ako by ste mali patent na rozum. Od KDH naozaj nie som zvyknutý na takýto spôsob komunikácie. Čakal som oveľa viac odborných argumentov. Ja držím pánovi Kotlárovi palce, ale keďže som trikrát očkovaný, možno budem rád, keby sa mýlil, ale aj o tom je asi veda, páni kolegovia, o pochybovaní, o výskume. Aj známeho astronóma, astronóma, aj Koperníka aj Galilea predsa odsúdili za, za to, že celá vtedy vedecká akože obec tvrdila, že zem je plochá a netočí sa a predsa je guľatá a to zďaleka, ja nie som antivaxer, ja sa pravidelne očkujem. Keby bolo očkovanie proti covidu také bezpečné a účinné, ako to vy tvrdíte, prečo výrobcovia odmietli prevziať zodpovednosť za prípadné následky z očkovania a presunuli zodpovednosť na národné štáty a na samotných občanov? A bez náležitých informácií. Pán Kotlár nie je ani zďaleka jediný lekár, ako sa to tu tvárite. Ani nie je jediný lekár, ktorý o tomto očkovaní pochybuje. Aj v mojom regióne v nemocnici. Veď nech sa urobí výskum. Koľko lekárov, koľko percent lekárov sa dalo na základe tých informácií očkovať? A vy sa tu tvárite naozaj ako pupok sveta. Ja nemám s tým vôbec problém, že kritizujete, ale trošku iným spôsobom. Ďakujem.
35. schôdza NR SR - 4.deň - A. dopoludnia
Dátum: 2025-05-30
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

116. Ďakujem pekne. Pani poslankyňa, ďakujem, že aj napriek pokusu zosmiešniť aj vás, aj vašu stranu ako predkladateľa kolegami z opozície vo svojich vystúpeniach ste napriek tomu veľmi kľudne, slušne a myslím si, že aj odborne a zrozumiteľne vysvetlili vaše pohnútky na podanie takéhoto návrhu zákona. Nezávisle nad tým, či s tým súhlasím, alebo nesúhlasím, ale ďakujem, že ste to tak podali.
35. schôdza NR SR - 3.deň - B. popoludní
Dátum: 2025-05-29
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

10. Ďakujem pekne. Využijem prítomnosť vašu, keďže odpovedáte za premiéra, a keďže som celoživotný vodár, tak by som sa chcel ešte na tú prečerpávačku, čo ste aj začal, tak aj dokončite, a za Málinec, ale za výhradu od stredoslovenskej vodárenskej, že pri spätnom toku by mohlo nastať búrenie nových sedimentov a vznosu potom železa a mangánu do vody, či existuje technické opatrenie, že by sa toto eliminovalo.
35. schôdza NR SR - 1.deň - B. popoludní
Dátum: 2025-05-27
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

85. Ďakujem pekne. Ja hodnotím tento návrh zákona ako dobrý a prospešný pre Slovenskú republiku, čo uznáva aj časť opozície, ale keďže je to vládny návrh, hľadajú sa pre kritiku argumenty a niekedy možno aj pseudoargumenty. Niekoľkokrát boli spomenuté uniformy ako míňanie peňazí možno zbytočne v čase konsolidácie. Ja si teda myslím, že pokiaľ tieto zložky budú, niečo musia mať oblečené. Toto nie je argument, pretože akúkoľvek uniformu by mali na sebe, či aj existujúcu alebo novú, nových farieb, stále to stojí peniaze, možnože dokonca aj menej, minimálne o tú pásku, ktorá tu bola spomenutá. Ale taktiež boli spomínané, že budú sa musieť míňať peniaze na autá, ale až som to správne pochopil, stále tá činnosť žandárov bude koordinovaná políciou, takže nebudú operovať samostatne a teda zrejme nebudú mať vlastné vozidlá s vlastnými insígniami, hej, toto by možno bolo niekedy v budúcnosti možné. A rovnako už som viackrát počul aj ten argument ako kampaň za, k verejnosti kvôli uniformám, aj polícia má niekoľko typov uniforiem a nerobila sa kampaň, že môžu mať aj čiernu, aj zelenú, aj sivú, aj neviem akú, hej? Jednoducho pokiaľ ten žandár bude mať aj odlišnú uniformu a bude s príslušníkom polície, občan ju bude zrejme rešpektovať aj bez kampane, ale určite možno nebude na škodu, keď nejaká kampaň bude. Ďakujem pekne.
33. schôdza NR SR - 15.deň - A. dopoludnia
Dátum: 2025-04-16
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

9. Ďakujem pekne. Nedá sa odpovedať za dve minúty na tridsaťpäť minút. Vy dávate návrh zákona o mzdách, lebo viete, že návrh z dielne OĽANO určite neprejde. Takže ľahko navrhujete zníženie, lebo viete, že vám to z princípu neprejde a vy vlastne o nič neprídete. Toto je naozaj lacný a úbohý populizmus. Znižovať platy ste mali navrhovať a schváliť, keď ste vládli vy. Mali ste na to dostatok hlasov a mohli ste ísť a schváliť jednonásobok priemernej mzdy v národnom hospodárstve. Tri fabriky, bohužiaľ, naozaj krachli, ale určite nie kvôli dvom týždňom transakčnej dane, ako tu uvádzate. Je to najmä kvôli zlej politike EÚ, Európskej únie, straty jej konkurencieschopnosti a drahým energiám, čo ste spôsobili vy s vašou politikou. Kvôli vašej neschopnosti skončila aj dlhoročná vlajková loď našej výroby hlinikáreň v Žiari nad Hronom, ale to už radi zabúdate. Včera som vám odporučil, že keď si myslíte to úprimne s tými zníženými mzdami, môžte podporiť rôzne projekty. Takmer denne dostávame do schránok rôzne žiadosti o pomoc, napríklad aj nedávno o vydanie knihy o Ivanovi Kraskovi alebo detské tábory, cirkevné akcie a naozaj je toho tam kopa. My takéto veci podporujeme, tak máte možnosť aj vy, keď máte taký priestor. Zatiaľ som nezistil, že by ste to robili. My takéto veci podporujeme, tak máte možnosť aj vy, keď máte taký priestor. Zatiaľ som nezistil, že by ste to robili.
33. schôdza NR SR - 14.deň - B. popoludní
Dátum: 2025-04-15
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

285. Ďakujem pekne. Pardon, ďakujem pekne. No, pán kolega už odišiel, ale pýtal sa, čo sme robili za 14 rokov našich vlád. Myslím si, že aj krátky okamih v živote, aj v ľudskom živote dokáže zničiť roky budovania hodnôt v živote. Do roku 2019, som na to, o to naozaj úprimne presvedčený, Slovensko napredovalo a životná úroveň na Slovensku stúpala. Pomaly, ale stúpala. Tri roky nám alebo im stačili, aby sme sa vrátili o desať rokov späť, minimálne do roku 2008. Vynikajúco pôsobili tri roky. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

257. Ďakujem pekne. Na úvod, to my neveríme vám reči o transparentnosti. Pán Dubéci, skvelý vy ste demagóg. Vtipný, so šarmom, ale demagóg. Nikto predsa nebráni mimovládkam sa vyjadrovať politicky, podobne ako odborom alebo jednote dôchodcov, čo ste spomínali, alebo SZPB. Vieme, kto ich financuje a vieme aj, čie záujmy chránia. Jedni chránia zamestnancov, iní dôchodcov a ďalší protifašistických bojovníkov. Ale koho záujmy zastávajú tí, ktorí berú financie zo zahraničia, milióny zo zahraničia, keď sa politicky vyjadrujú? Koho záujmy chránia? Tolerovali by donori, keby ste financie, ktoré poberáte z Európskej únie, keby ste za ne kritizovali Európsku úniu? Alebo Open Society by donorovalo, keby ste za ich peniaze kritizovali toho pána, ktorého meno nechcete počuť, alebo kritizovali jeho aktivity, ktoré v živote mal? Dokedy by vás asi donoroval? Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

223. Ďakujem pekne. Pán poslanec, prepáčte, nechcel som vás vyrušiť vo svojom príhovore, len som chcel pripomenúť, že preto sme neboli predvčerom v práci, lebo bola nedeľa. Naše akcie, ste sa pýtal, predpokladám, že financujeme z peňazí zo štátneho rozpočtu, z príspevku pre politické strany za volebný výsledok. Peniaze, ktoré dostaneme od štátu, tak s nimi sa podelíme s občanmi, zaplatíme kultúrny program, autobusy, občerstvenie aj kvietky. To všetko pre všetkých ľudí, nielen pre našich členov. Aj vy ste dostávali veľmi slušné peniažky zo štátneho rozpočtu, teraz je to už možno trošku menej, a ako ste sa podelili s občanmi vy? Míňate ich, možno váš predseda, na vlastný prospech, veď fungujete ako eseročka, nemáte stranícke štruktúry v mestách a snem strany si môžete urobiť vo väčšom autobuse, ale asi si za tie peniažky kupujete oblečenie, lebo už rok nosíte iba tričká a predpokladám za stranícke peniaze. Tak aspoň ušetríte a môžete navýšenie miezd, proti ktorým tak bojujete, venovať mimovládkam, avšak už transparentne. Ďakujem pekne. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

207. Ďakujem pekne. Pani poslankyňa, naše vystúpenia nemajú za úlohu presvedčiť opozičného voliča a už, nedajbože, ani nie opozičných poslancov a dokonca ani koaličných poslancov a partnerov. Naše vystúpenia slúžia najmä na informovanie občanov, tých, ktorí sú mimovládnym sektorom tohto razenia a médiami hlavného prúdu zavádzaní, že pravda je niekde inde. Pani poslankyňa, neviem nájsť v tvojom vystúpení jedinú časť, s ktorou by som na sto percent nesúhlasil a ani by som to nevedel povedať lepšie. Takže ďakujem pekne za tvoje vystúpenie.
33. schôdza NR SR - 13.deň - B. popoludní
Dátum: 2025-04-14
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

152. Ďakujem pekne. No musím povedať, že mne ako celoživotnému zamestnancovi by sa toto tiež veľmi páčilo, by som to uvítal, ale myslím si, že zamestnávatelia majú aj teraz možnosti na takúto dohodu o nerovnomennom rozvrhnutí pracovného času, avšak využívajú to minimálne alebo, by som povedal, že vôbec. Na druhej strane nie som za to, aby sme zamestnávateľov nútili k takémuto kroku, pretože som tiež celoživotný odborár a nie raz som viedol kolektívne vyjednávanie, aj na rôznych fórach sme tieto témy otvárali a zamestnávatelia vždy mali, uvádzali mnoho dôvodov, prečo nesúhlasia. A niet naozaj času tu uvádzať, že prečo nesúhlasili, ale musím povedať, že mnohé z tých ich dôvodov, ktoré oni nám vytýkali alebo uvádzali, museli sme priznať, že boli namieste a boli oprávnené. Tak ako aj tento názor je tiež oprávnený a má svoje ratio, ale zase z pohľadu zamestnanca, nie zamestnávateľa. Pokiaľ by to so zamestnávateľov niekto využíval aj dnes, lebo má možnosť to využívať, myslím si, že bolo by to obrovský benefit pre svojich pracovníkov a veľká výhoda. Oveľa vyššia, ako je voľná pracovná doba, ktorá tiež je fajn, ale väčšinou ten stred tej voľnej pracovnej doby je medzi deviatou až štrnástou, takže nie je možnosť vynechať celý deň. Avšak chcem uviesť, že v návrhu zákona, ktorý máme v materiáloch, neviem, či je to zle prekopírované alebo čo, ale účinnosť je 1. júla 2024, tak tam by to bolo asi bolo treba na ’25 opraviť. Ďakujem pekne.
33. schôdza NR SR - 11.deň - A. dopoludnia
Dátum: 2025-04-10
Poslanec: Hazucha, Ivan (SMER - SD)
Druh vystúpenia: Vystúpenie s faktickou poznámkou

12. Ďakujem pekne. Ja na rozdiel od vás, pani poslankyňa, som rád, že sa DSS-kám dáva možnosť investovať aj do vnútroštátnych infraštruktúrnych projektov typu nájomných bytov a diaľnic. Toto boli aj jedny z argumentov, keď sme uzatvárali zmluvy so sporiteľmi, investície do hospodárstva Slovenskej republiky, čo bude na obojstranný prospech Slovenska, ale aj sporiteľa. A aký je výsledok po tých dvadsiatich rokoch? Veľká časť, možno aj väčšina sporiteľov je z výnosov II. piliera sklamaná. Predpokladané dôchodkové dávky, ktoré DSS-ky zasielajú sporiteľom, sú v maličkých sumách. S trochou sarkazmu poviem, že poslúžia tak možno v budúcnosti na kávu. Hovorím o sporiteľoch ale, ktorých mzda nedosahuje ani priemernú mzdu v národnom hospodárstve, ktorých je ale cca 70 %. Nehovorím o sporiteľoch, ktorých príjmy sú v násobkoch priemernej mzdy v národnom hospodárstve. Pre tých je pravdepodobne tento II. pilier výhodný. Sám som od začiatku v II. pilieri a patrím do tej prvej skupiny sporiteľov. Najlepším vysvedčením tohto typu sporenia by bolo opätovné dočasné otvorenie tohto systému a dať možnosť vrátiť sa do II. piliera sporiteľom, ktorí nie sú spokojní. Prosím, pán minister, zamyslite sa nad touto možnosťou a ja som jeden z tých, ktorý by som vystúpil a išiel naspäť do Sociálnej poisťovne. Ďakujem.
35. schôdza NR SR - 7.deň - B. popoludní
Dátum: 2025-06-05
Poslanec: Hlina, Alojz (SaS)
Druh vystúpenia: Vystúpenie v rozprave

137. Ďakujem veľmi pekne. Vážený pán predsedajúci, vážené kolegyne, kolegovia, som poslancom šiesty rok, ale prvýkrát sa zhosťujem tak vážnej funkcie ako spravodajca. Dúfam, že niečo nepokazím. Normálne mám z toho trému. Vždycky som sa snažil, keď som tu vystupoval, hovoriť z hlavy alebo ako sa hovorí, že čo srdce dá. Ale toto teraz, nech mi je odpustené, všetko budem čítať, aby som naozaj neurobil chybu. Takže ospravedlňujem sa, prečítam to. Vážené panie poslankyne, vážení páni poslanci, Národná rada uznesením č. 910 z 15. apríla 2025 pridelila návrh poslancov NR SR Mariána Viskupiča a Jany Bittó Cigánikovej na vydanie zákona, ktorým sa dopĺňa zákon č. 75/2015 o odpadoch, o zmene, doplnení niektorých zákonov v znení neskorších predpisov, tlač 674, na prerokovanie týmto výborom: ústavnoprávnemu a výboru pre pôdohospodárstvo a životné prostredie. Za gestorský určila výbor pre pôdohospodárstvo a životné prostredie. Výbory prerokovali predmetný návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory, ktorým bol zákon, návrh zákona pridelený, zaujali k nemu nasledovné stanoviská: Ústavnoprávny uznesením č. 290 z mája 2025 s návrhom zákona súhlasil a odporúčal ho NR SR schváliť s pozmeňujúcim a doplňujúcimi návrhmi. Výbor pôdohospodársky a životné prostredie uznesením 115 z 27. mája 2025 s návrhom súhlasil a odporučil ho Národnej rade schváliť s pozmeňujúcim a doplňujúcim návrhom. Gestorský výbor odporúča hlasovať o bodoch 1 až 3 spoločnej správy spoločne s návrhom gestorského výboru uvedené body schváliť. Gestorský výbor na základe stanovísk výborov k návrhu vyjadrený v uzneseniach uvedeným pod bodom 3 spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami zákona NR SR o rokovacom poriadku odporúča Národnej rade predmetný návrh schváliť s pozmeňujúcimi a doplňujúcimi návrhmi. Spoločná správa výborov o prerokovaní predmetného návrhu zákona vo výboroch a v druhom čítaní bola schválená uznesením výboru pre pôdohospodárstvo a životné prostredie č. 117 z 27. mája 2025. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku. Pán predsedajúci, prosím, otvorte rozpravu.
33. schôdza NR SR - 12.deň - A. dopoludnia
Dátum: 2025-04-11
Poslanec: Hlina, Alojz (SaS)
Druh vystúpenia: Vystúpenie v rozprave

vymazať 106. Ďakujem veľmi pekne, oceňujem tento prístup. Naozaj takto to zbehlo, ja som bol tu pripravený, som nestihol dobehnúť. Takže cením si to. K tomuto návrhu, ono to trošku, už prešla aj veľa vody v Dunaji, čiže to už stráca trošku také aktuálnosti. Ale stále je tu namieste, že by sme naozaj nastavili nejaké parametre toho, nebudem to dlho nejako uvádzať, že ako vlastne, keď by sme sa chceli chytiť niečoho tak, tak silného, tak uhoľného, ako je hymna, že malo by to predsa len mať nejakú, nejakú fazónu, nejakú postupnosť, nejakú štruktúru, a že to proste nemôže vznikať, tak ako to vznikalo v prípade tom nešťastnom, ktorého sme boli svedkom, hej? Takže toto je ten návrh, ktorý by to čiastočne riešil, už ako sa zachovať, tak tu v tejto chvíli chcem oceniť aj to, sme sa vyhli tomu, že parlament nevyslal nejaký zmätočný signál, a špeciálne chcem oceniť aj teda pána predsedajúceho, v tom čase zastupujúceho predsedu, a toto je ten signál, ktorý vlastne, dá sa povedať, že čiastočne pomohol uzavrieť celý tento úlet z ministerstva kultúry, hej, že naozaj sme my tie riadne schôdze začínali hymnou. Lebo my máme hymnu, ktorú máme, ktorá prešla nejakým procesom, a potom tu máme nejaké takéto verzie, za ktoré sa čudujem, prečo platil štát, ale okej. Ale som rád, že zasadnutie slovenského parlamentu začalo Hymnou a dúfam, že to tak zostane. Toto uznesenie proste keby náhodou prišla nejaká situácia, že je to vôľa nejak upraviť, tak nech to má nejaké parametre. Ďakujem veľmi pekne.
33. schôdza NR SR - 11.deň - A. dopoludnia
Dátum: 2025-04-10
Poslanec: Hlina, Alojz (SaS)
Druh vystúpenia: Vystúpenie s faktickou poznámkou

111. Ďakujem veľmi pekne. Áno, kolegyňa Luščíková, je to tak, že sa to zmenilo, vlastne zo stovky sa to zmenilo na 250 a z päťstovky sa to zmenilo na tisíc. Čiže niekto niekomu zavolal a povedal – moment, moment, však proste dali málo, hej . A teraz si zoberte, že 250 na jedno katastrálne územie a tisíc pre jedného investora. Čiže v jednom katastrálnom území môže sa prerobiť z kancelárií, a tu som bol zmierlivý, lebo som povedal, že z kancelárií, ale, prísne vzaté, ako som, hovorím, nemal som toľko času, ale to nemusia byť len kancelárske budovy. Však, prísne vzaté, to môže byť nejaká priemyselná budova, aj to je nebytový priestor, lebo oni hovoria, že z nebytového priestoru je možné urobiť bytové. Čiže, prísne vzaté, keď to je takto nahrubo špecifikované, tak oni môžu aj z maštalí urobiť byty potom, prísne vzaté, lebo aj maštaľ je nebytový priestor, hej, a budú hľadať, hľadať možnosti. Čo tým chcem povedať? To, čo ste, pani kolegyňa, hovorili, že to je vec, kde starosta by mal vedieť, že čo mu vznikne v obci, kto bude voziť smeti, kde tí ľudia budú parkovať, kde tí ľudia budú chodiť, ako tam budú chodiť, aká je tam dopravná situácia, nič. Tu sa ide strihať páska, už je dychovka objednaná, chlebíčky objednané, voľby budú možno čoskoro, taký, takú maštaľ prerobíte na byty relatívne rýchlo, tak už sa na tom pracuje. Teraz je tu v SLK-čke zákon a mení sa za jazdy, že to je normálne, Speedy... Speedy... Speedy Gonzales je šuviks oproti vám. Bolo 100, je 250. Bolo 500, už je tisíc. Áno, to personálne obsadenie, pani Kolíková, hej. Čo si ešte máme zvyknúť? Akú pozíciu pripravujete pre Černáka, keď ho pustia? Neviem, že kde sa, viete, že zrazu bude nejaká tlačovka alebo bude nejaké, že, že bude niekde, bude proste, bude u vás, hej, v nejakej agentúre. Na čo si máme zvyknúť ešte?
35. schôdza NR SR - 13.deň - B. popoludní
Dátum: 2025-06-16
Poslanec: Horecký, Ján (KDH)
Druh vystúpenia: Vystúpenie s faktickou poznámkou

50. Ďakujem za slovo. Pán kolega Dostál, veľmi si vážim vašu profesionalitu a vôbec vaše pôsobenie v parlamente, vaše osobné, preto dnes ma trošku udivuje vaša argumentácia. Ja nečakám, že vy budete za. Veď ste hlasovali "proti" aj pri pôvodnom návrhu KDH, kde dokonca boli aj úprava boja proti organizovanému zločinu, kriminalite, proste riešenie po zrušenej Špeciálnej prokuratúre. Bola tam ochrana pred skráteným legislatívnym konaním. Veci, na ktorých vám osobne záleží, čo ste viackrát prejavili. Boli tam aj tie veci, ktoré proste upravujú lepšie podmienky pre ekonomický rozvoj a tak ďalej. Boli ste proti tomuto. Nečakám, že teda dnes budete za, ale čakal by som korektnejšiu argumentáciu. Je to úplne v poriadku, ak ste proti. Ale hovoriť o tom, že tento zákon je proti LGBTI alebo nejakej skupine je absurdné. Povedzte mi v čom sa nejakým spôsobom znižuje štandard vo všeobecnosti týchto ľudských práv aj tejto komunity. V žiadnom prípade. Dokonca ambíciou KHD je, keď začneme stavať dom pekne na základoch vedy, zdravého rozumu a hodnôt, tak postarať sa o všetkých ľudí, vrátane tejto komunity, o ich občianske práva a o ich potreby. Ale ďalšia vec, hovoríte, že nás to posúva von z EÚ. Spomínate totalitné režimy, režimy Uzbekistan. Prosím vás, ako v tomto návrhu ústavy? Nuž potom sa nečudujem, že dostávame napríklad maily, ktoré, lebo vy to živíte, ktoré nám ľudia vyčítajú, že hanebná novela ústavy, ktorá ruší základné práva ľudské na Slovensku a vracia republiku pred rok 1948. To myslíte... (Prerušenie vystúpenia časomerom.)
35. schôdza NR SR - 13.deň - B. popoludní
Dátum: 2025-06-16
Poslanec: Horecký, Ján (KDH)
Druh vystúpenia: Vystúpenie s faktickou poznámkou

34. Ďakujem za slovo. Ďakujem, pán kolega Matovič, za zdôraznenie samozrejmého faktu, ktorý teda neviem, či je tak naozaj samozrejmý, ale mal by byť, že každá z parlamentných strán, ktorá získala mandát a dôveru v demokratických voľbách od svojich voličov a išla s nejakým programom, je tu na to, aby presadzovala svoj program. A to, že od učebníc základnej školy až po vysokoškolské skriptá učíme a hlásame, že parlamentná demokracia je o tom, že sa hľadajú najlepšie dostupné riešenia v rámci parlamentu, čo sa týka tvorby legislatívy, tak to je to, čo robíme. My nikomu z vás nevyčítame, respektíve nie určite neslušným spôsobom nejakým demagogickým alebo osobnými útokmi, ak presadzujete svoj program. Môžeme s ním nesúhlasiť, môžeme v niečom súhlasiť a takto to predsa má fungovať. Toto je tá situácia, v ktorej je aj KDH. A teraz čo sa týka, to čo si spomenul ohľadne Európskej únie a tej údajnej výhrady, tak len zdôrazňujem, že Európska komisia sa oficiálne nikdy nevyjadruje k, povedzme, prijatej nejakej novele ústavy, kým tá nie je schválená. Nikdy to EÚ nerobí. Štandardne pri technických prepisoch, či dôležitých, sa Európska komisia notifikuje respektíve prebieha nejaká komunikácia. Ale dnes nie je žiaden list s konkrétnymi výhradami okrem všeobecných formulácií o práve Európskej únie. V samotnej Lisabonskej zmluve, a to už som hovoril aj vo svojom vystúpení o EÚ, je v čl. 4 ustanovenie o národnej identite. A to, kde KDH stojí v tomto našom politickom spektre, som jasne povedal v rozpra... (Prerušenie vystúpenia časomerom.)
35. schôdza NR SR - 13.deň - A. dopoludnia
Dátum: 2025-06-16
Poslanec: Horecký, Ján (KDH)
Druh vystúpenia: Vystúpenie v rozprave

148. Ďakujem, pán predseda. Škoda, že len dve minúty, lebo som si vypočul s úctou a rešpektom všetky poznámky, budem ich spájať. Pani Kolíková, pani Gažovičová spomínate ústavných právnikov, verte, kvitujem, že veríte, že sme toto nevytiahli z klobúka, neurobili sme to z noci do rána, sú ústavní právnici, európski právnici, ľudia, ktorí prednášajú v zahraničí aj na Slovensku, s ktorými sme tieto znenia zákona pripravovali a tiež konzultovali. To, že sa nevieme zhodnúť na právnych názoroch je realita právneho sveta, preto sme maximálne pristupovali obozretne aj k nezamýšľaným konzekvenciám. Čo sa týka výhrad spolupráce so SMER-om, spomínal to aj pán Dubovický, nuž ja rozlišujem a Kresťanskodemokratické hnutie rozlišuje merito veci a politický marketing okolo toho. Nemôžeme zodpovedať za 150 poslancov, všetkých ľudí, ktorí sú za nimi, marketérov, komunikátorov a už vôbec nie za niekedy, prepáčte, asociálne siete. Každopádne pre nás je dôležitejšie merito veci než ten humbuk okolo. To, čo sme vám viackrát povedali je, že pre KDH je dôležitejšie, čo je na stole než, že kto to tam priniesol. Veľmi ľutujem, že práve opozičné strany, dve opozičné strany, s ktorými sme komunikovali aj pri našom prvom pôvodnom návrhu KDH, ktorý považujeme za komplexnejší a kvalitnejší, tak boli doslova proti, proti týmto dvom návrhom. Tak je čudná výčitka, že takýto zákon by mal prísť skôr v spolupráci s celou opozíciou. Ja si myslím, že to, a to je odpoveď aj pánu Viskupičovi, čo v slovenských podmienkach sme mohli urobiť maximum, je ísť cez celé politické spektrum a tak robiť... (Prerušenie vystúpenia časomerom.)